Könnun VR á Fyrirtæki ársins 2020 hefst í febrúar og stendur fram í mars . Könnunin snýst ekki aðeins um að velja fyrirtæki ársins heldur veita niðurstöðurnar víðtæka og áreiðanlega mynd af stöðu mála í innra umhverfi fyrirtækisins , samanburð við fjöldamörg fyrirtæki á sömu þáttum og er því frábært vinnutæki fyrir stjórnendur til umbótastarfs . Könnunin er send til allra félagsmanna VR , óháð vinnustað . Til að gefa sem réttasta mynd af stöðu fyrirtækisins er mikilvægt að allt starfsfólk fyrirtækisins fái tækifæri til að taka þátt í könnuninni . Stjórnendur geta því óskað eftir því að allir fái senda könnun , óháð stéttarfélagsaðild og starfshlutfalli . Forsenda þess að fyrirtækið komi til greina í vali á Fyrirtæki ársins 2020 er að allir starfsmenn hafi tækifæri til þátttöku . Alls fá fimmtán fyrirtæki nafnbótina Fyrirtæki ársins í þremur stærðarflokkum , fimm í hverjum flokki . Eingöngu fyrirtæki þar sem allt starfsfólk hefur tækifæri til þátttöku koma til greina í vali á Fyrirtæki ársins . Viðurkenningar eru veittar í þessum flokkum : Minni fyrirtæki - Færri en 30 starfsmenn Meðalstór fyrirtæki - 30 til 69 starfsmenn Stærri fyrirtæki - 70 starfsmenn eða fleiri Fyrirmyndarfyrirtækin Fyrirtæki sem eru í fimmtán efstu sætunum í hverjum flokki fá titilinn Fyrirmyndarfyrirtæki , alls 45 talsins , og eru fyrirtækin í fimm efstu sætunum Fyrirtæki ársins . Fulltrúum og starfsmönnum þessara fyrirtækja er boðið til móttöku í maí næstkomandi þar sem tilkynnt verður hvaða fyrirtæki urðu fyrir valinu sem Fyrirtæki ársins 2020 . Niðurstöður fyrirtækja sem ná 35% lágmarkssvörun verða birtar á vef VR . Lágmarksfjöldi svarenda hjá litlum fyrirtækjum er 7 , sjá nánar um framkvæmd könnunarinnar .